האגדה של קורה – דמויות
דמויות עיקריות נוספֹות

סר איקניק בלאקסטון ורִיק (ג'ון מייקל היגינס/צביקה פורמן) - יזם גאון ועשיר משבט המים הדרומי, שהמציא את התמונוע ונשק־על שעובד על גפני רוחות. לאורך רוב העונה השנייה הוא עושה רושם טוב, אך בסוף מתגלה שניסה לחטוף את הנשיא ולהפליל בכך את שבט המים הצפוני, כדי שצבא רפבליק סיטי יסייע לשבט המים הדרומי במלחמה, אך בולין עוצר אותו ומכניסים אותו לבית הכלא היפה באופן מטריד שלו. בעקבות המיזוג של אונלק וואטו נהרס בית הכלא, משם הוא בורח לזאופו. בזאופו הוא עוזר לסו בבניית העיר. בעונה הרביעית היה נאמן לקובירה, אולם באמצע העונה גילה את כוונותיה הזדוניות וברח עם בולין וז'ו־לי, עד שז'ו־לי בגדה בו וחזרה לקובירה, והוא ברח כאשר באמצעות הניסוי שלו כמעט פוצץ את עצמו ואת בולין ברכבת, אך ברח. בעונה השנייה היה נבל, אבל בעונה השלישית והרביעית הפך לאדם בעל צדק. בעל עוזרת שקטה בשם ז'ו־לי, ולבסוף מתחתן איתה. לא כשף.
ליידי ז'ו־לי מון (סטפני שיאו/רונה בקרמן) - בתחילה העוזרת של וריק, שקטה ולא מדברת הרבה. עד העונה הרביעית, היא אינה דמות ראשית במיוחד. בעונה הרביעית היא העמידה פנים שהיא נאמנה לקובירה יותר מאשר לוריק, אך למעשה הסתננה לצבאה כדי לנסות לחבל בנשק שלה ונכשלה לאחר שנחשפה. היא מצליחה לברוח, ובסוף העונה מתחתנת עם וריק. לא כשפית.
קאי (סקיילר בריג'מן/גיא רוזן) - ילד שמצטרף לנוודי האוויר בעקבות המיזוג ההרמוני. יתום מגיל צעיר (ולכן בולין התנהג כמו אחיו הגדול) והיה גנב עד שהצטרף לנוודי האוויר. הוא וג'ינורה מתאהבים, ובעונה הרביעית התגלה שהם הפכו לזוג.
הנשיא רייקו (ספנסר גארט/עמי מנדלמן) - הנשיא של רפבליק סיטי. סירב לעזור לשבט המים הדרומי במלחמת האזרחים נגד שבט המים הצפוני. כמעט נחטף על ידי וריק. בעונה השלישית מגרש את קורה מרפבליק סיטי, לאחר שגרמה נזק לעיר, אך מאפשר לה לחזור בסוף העונה.
ראבה (אפריל סטיוארט/נורית בנאי קורן) - רוח האור הגדולה, ההפך מואטו. היא וואטו נלחמים כל 10,000 שנים, היא גם רוח האווטאר שמלווה כל גלגול אווטאר.
הנסיך ווּ (סוניל מלהוטרה/אביהוד תדהר) - המלך שהיה אמור למלוך על ממלכת האדמה, אך הודח על ידי קובירה. כמעט נחטף על ידי צבאה של קובירה. בסופו של דבר מחליט לוותר על תפקידו כמלך ולהפוך את ממלכת האדמה לרפובליקה עצמאית שבראשה נשיא.
המפקד סאיקאן (ריצ'רד אפקר) - מונה למפקד משטרת רפבליק סיטי על ידי חבר המועצה טרלוק בעונה הראשונה לאחר הדחתה של לין בייפונג. סוף העונה הוא חזר לתפקידו הקודם ולין קיבלה בחזרה את תואר מפקדת משטרת רפבליק סיטי.
אייווי (מוריס לאמרץ') - יד ימינה ויועצה של סו-יין בייפונג, מנהיגת העיר זאופו. כשף אדמה ומתכת, בדומה לטוף בייפונג הוא יכול להבחין באדם אשר משקר. שיתף פעולה עם הלוטוס האדום בכך שהסגיר את מיקומה של האווטאר כששהתה בזאופו. לאחר שחברי הלוטוס האדום נכשלו בניסיון החטיפה של קורה בזאופו, זאהיר, מנהיג הלוטוס האדום נפגש עם אייווי בעולם הרוחות, שם הוא נפטר ממנו בכך שכלא אותו בערפל הנשמות האבדות.
נאוקי - אמם של בולין ומאקו. ילידת אומת האש שהיגרה לרפובליקה המאוחדת, שם בכירה את בעלה סאן. היא ובעלה נהרגו לאחר שנשדדו על ידי כשף אש.
סאן - אביהם של בולין ומאקו. נולד בבירת ממלכת האדמה, בה-סינג-סה. לאחר מריבה עם אביו, עבר לרפבליק סיטי שם הכיר את אשתו נאוקי. הוא ואשתו נהרגו לאחר שנשדדו על ידי כשף אש.
זולט "מכת ברק" (קווין מייקל ריצ'רדסון) - כשף אש ומנהיגה לשעבר של כנופיית השילוש המסוכן. ידוע בשל פשעיו כלפי תושבי רפבליק סיטי הלא כשפים. כשפותו נלקחה על ידי אמון בעצרת השוויון. לאחר מכן, זולט איבד את מעמדו בכנופיה והוחלף על ידי וייפר.
וייפר (מיכאל יורצ'אק) - כשף מים, מנהיג השילוש המסוכן לאחר שאמון לקח את כשפותו של זולט "מכת ברק".
שיידי שין (פישר סטיבנס) - כשף מים ופושע בכונפיית השילוש המסוכן. הציע לבולין כסף עבוד "עבודה" אך השניים נחטפו על ידי השוויונאים. כשפותו של שיידי שין נלקחה על ידי אמון בעצרת השוויון.
פינג דו בוהן (עונה 1: ריצ'רד אפקר; עונה 2: סקוט בולוק) - כשף אש מכנופיית השילוש המסוכן. בעל שתי בהונות נוספים ברגליים.
שירו שינובי (ג'ף בנט) - שדרן רדיו ופרשן משקי האולימפי-כשף ברבליק סיטי.
טוזה (ג'ורג' קו) - כשף אדמה, שחקן אולימפי-כשף לשעבר. מנהל מכון הכושר של אולם האולימפי-כשף ברבליק סיטי.
בוטאקה (קווין מייקל ריצ'רדסון) - בוטאקה הוא הבעלים של זירת האולימפי-כשף ומפקח הליגה. אחראי על חלוקת כספי זכייה לקבוצות האולימפי-כשף. בנוסף, משכיר את עליית הגג למאקו ובולין.
טאנו (רמי מאלק) - כשף מים ושחקן אולימפי-כשף. קבוצתו, זאבי העטלף הם אלופי האולימפי-כשף שלוש פעמים ברציפות. הוא וקבוצתו הגיעו לגמר הטורניר ושיחקו נגד סמורי האש. קבוצתו שיחדה את השופט במשחק בטורניר ובכך זכו בו. רגעים ספורים לאחר זכייתו הלא חוקית, אמון והשוויונאים פלשו לזירת האולימפי-כשף ולקחו את הכשפות שלו. טאנו ביקר בטובי הרופאים בעיר, אך אף אחד מהם הצליח להשיב לו את הכשפות.
ג'ינג'ר (איימי גרוס) - שחקנית העובדת עבור וריק. כיכבה בתפקיד ראשי בתמונוע: "הרפאותקיו של נאקטאק: גיבור הדרום" לצד בולין.
לאו גאן-לאן (ג'יימס סי) - בנו של סוחר הכרובים מהסדרה אווטאר: כשף האוויר האחרון. הבעלים הנוכחי של תעשיוות שומר בע"ם המתחרה בתעשיות העתיד בבעלותה של משפחת סאטו. הופלל על ידי הירושי סאטו כיצרן נשק עבור אמון והשוויונאים.
לו (מארק אלן סטיוארט) - בלש לשעבר במשטרת רפבליק סיטי תחת המפקדת לין בייפונג. פוטר על ידי לין בייפונג לאחר שלא הצליח לאבטח את הנשיא רייקו.
גאנג (ריק זיף) - בלש לשעבר במשטרת רפבליק סיטי תחת המפקדת לין בייפונג. פוטר על ידי לין בייפונג לאחר שלא הצליח לאבטח את הנשיא רייקו.
ריו (ג'ון הת'ר) - אזרח ממלכת האדמה אשר מתגורר במרתף של הוריו. קיבל יכולות כשפות אוויר בעקבות המיזוג ההרמוני אך סירב להצעתם של צוות אווטאר וטנזן לעזור לבנות את אומרת האוויר מחדש. לאחר מכן הסכים ועבר לרפבליק סיטי.
דאו (ג'ים מסקימן) - בעל חנות ברבפליק סיטי. קיבל יכולות כישוף אוויר בעקבות המיזוג ההרמוני. הודרך על ידי טנזן במקדש האוויר הצפוני יחד עם שאר כשפי האוויר החדשים. גילח את ראשו בעקבות המלצה של טנזן.
טו (גרג קייפס) - בן דוד של מאקו ובולין. עבד בדוכן הפירות המשפחתי בבה-סינג-סה. עזב את בה-סינג-סה יחד עם שאר משפחתו לאחר שהלוטוס האדום חיסל את מלכת האדמה.
יין (סוזן סילו) - סבתם של מאקו ובולין, אמא של סאן. עזבה את ביתה בבה-סינג-סה יחד עם שאר משפחתה לאחר שהלוטוס האדום חיסל את מלכת האדמה.
קאו (קרלוס אלזראקוי) - אחיו של סאן ואביו של טו. בעל דוכן פירות בבה-סינג-סה.
השופט הוטה (טום קיין) - שופט משבט המים הצפוני אשר מונה על ידי צ'יף אונלק לשפוט את טונרק בעקבות ארגון מרד נגדו. אונלק הורה להוטה לפסוק נגד טונרק ולדון אותו למאסר בכלא.
גורו לאהימה - נווד אוויר אשר חי במקדש האוויר הצפוני כ-4000 שנים לפני עלילת הסדרה. הוא גילה את סוד חוסר המשקל שאפשר לו לעוף. גורו להאימה התנתק מהאדמה וחי את ארבעים השנים האחרונות שלו מבלי לגעת באדמה. כתביו וסיפורו השפיעו רבות על מנהיג הלוטוס האדום, זאהיר. בסוף העונה השלישית זאהיר הצליח לגלות סוד חוסר המשקל ולמד לעוף כמו גורו לאהימה.